《寄上濠州舅氏》
宋代·刘敞

天阁愁扬子，诸侯困仲舒。反为清净误，竟以谤谗疏。

开幕临濠水，怀章下石渠。塞翁轻失马，庄叟乐观鱼。

倚杖曾何怪，逍遥直自如。贵为千骑长，富有万家居。

卧理翻无事，高谈雅不虚。旧怜狂简性，遥想赋归欤。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。